GiliGold/VAD_KnessetCorpus huggingface dataset:
מירי רגב: יש פרסום לפני ששר הפנים מאשר.
<מרדכי כהן: לפני ששר הפנים מאשר.
<איתיאל מלאכי: כיום המצב הוא ש-15 ימים לפני תחילת שנת הכספים מפרסמים הודעה על שיעורי הארנונה.
<איתיאל מלאכי: כך אומר החוק.
מירי רגב: אני אומרת משהו אחר.
מירי רגב: האם אפשר להגיע לאיזושהי הידברות בנושא סעיף 3(ד) ולנסות להגיע לאיזושהי הבנה עם השלטון המקומי?
מירי רגב: ומצד שני כן להישאר נאמנים לקו שאנחנו מובילים, לשקיפות ציבורית כי גם בזה השר מאמין.
מירי רגב: החוק אומר כרגע – על פי הצעת החוק שאתם הבאתם לוועדה – שלפני אישור המועצה על גובה הארנונה, יפורסמו תוך עשרה ימים לציבור.
מירי רגב: אני באמת לא חושבת שיש לציבור בעשרה ימים אלה כלים מספיקים כדי לבחון את גובה הארנונה, מה גם שכאן יתחילו כל מיני תעשיינים וכל מיני גורמים כאלה ואחרים לנסות להשפיע על חברי מועצה באותם עשרת ימים ואז לפעמים חבר מועצה, רק בגלל הלחץ של עשרת הימים האלה, יכול לקבל החלטה שהיא לא עניינית.
מירי רגב: מצד שני, אם הם החליטו – ומבחינתי זאת טיוטה כי עדיין אין אישור רשמי של שר הפנים – ויפרסמו את ההחלטה של המועצה, אני רוצה למנוע את הלחץ המסיבי של קבלנים או של גורמים אחרים.
<מרדכי כהן: לקבוע מספר ימים מיד לאחר ההחלטה יפורסם.
מירי רגב: יפורסם באתר האינטרנט עוד לפני ההחלטה של שר הפנים.
יפעת קריב: אתה מתכוון להחלטה לאחר ההצבעה או לאחר ההחלטה?
יפעת קריב: תמיד אחרי ההצבעה זה מפורסם ואין עם זה בעיה.
יפעת קריב: אחרי שהצביעו בישיבת מועצת עיר או תוך כדי הצבעה בישיבת מועצת עיר, ברור שזה מפורסם.
יפעת קריב: אתה מדבר על לפרסם את זה לפני ישיבת מועצת עיר בה דנים בנושא.
<מרדכי כהן: השאלה היא חובה.
<נועה בן אריה: אנחנו מציעים שזה יהיה בסמוך להחלטת המועצה.
<נועה בן אריה: רק אז זה הופך להיות בקשה לאישור שרים.
יפעת קריב: חשבתי שאתם מציעים לא טיוטה אלא את הנוסח הסופי.
<מרדכי כהן: הנוסח הסופי.
יפעת קריב: זה אחרי החלטת מועצה.
מירי רגב: אחרי החלטת המועצה, אם תהיה התנגדות מאוד גדולה של התושבים וזה יגיע לידי השר, השר יכול לא לאשר את זה.
<תומר רוזנר: זה נעשה כבר היום.
מירי רגב: אני רוצה לשמוע את משרד הפנים, את המנכ"ל ואת מרדכי.
<מרדכי כהן: גברתי היושבת ראש, אני מתייחס.
מירי רגב: אתה אומר איקס, הוא אומר ואי והשר אומר מה שמרדכי אומר.
מירי רגב: אולי תבואו אלי עם החלטה אחת של השר?
<שוקי אמרני: כולנו מציגים עמדה אחת, את עמדת השר.
מירי רגב: מה העמדה?
<מרדכי כהן: אני חושב שדווקא מה שהצעת עכשיו הוא פתרון נכון.
יפעת קריב: אבל הוא אומר שזה המצב הקיים.
<תומר רוזנר: היום המצב הוא מאוד פשוט.
<תומר רוזנר: אחרי החלטת המועצה, מיד, תוך 15 ימים, מפרסמים את ההחלטה.
<מרדכי כהן: זה לא מדויק.
<תומר רוזנר: בנוסף לכך, על פי חוק ההסדרים נמסרת הודעה לכל המחזיקים שהפנייה לשרים תשפיע עליהם, נמסרת להם הודעה אישית על הבקשה שנשלחת לשרים.
<תומר רוזנר: זאת אומרת, זה המצב היום.
<תומר רוזנר: מה שמבקש מרכז השלטון המקומי למעשה, הוא לא לשנות את המצב שקיים היום.
מירי רגב: מרדכי, מה אתה אומר על זה?
מירי רגב: האם זה המצב הקיים היום?
<מרדכי כהן: לא, זה לא המצב היום.
<מרדכי כהן: המצב היום הוא שלפי סעיף 277(א) המועצה תפרסם בתחום העירייה ובאתר האינטרנט של העירייה – זה תיקון מלפניי שלושה חודשים – לא יאוחר מיום 15 בדצמבר שלפני כל שנת כספים הודעה בדבר שיעורי הארנונה שהיא החליטה עליהם.
מירי רגב: זה מה שאמר היועץ המשפטי.
<מרדכי כהן: 15 בדצמבר.
<מרדכי כהן: השלטון המקומי אומר להקדים את זה ל-15 ביולי.
<תומר רוזנר: אדוני שכח לציין את סעיף 9 לחוק ההסדרים שמדבר ספציפית לכל נישום.
<מרדכי כהן: הודעה אישית.
<מרדכי כהן: לא מפרסמים באינטרנט.
<מרדכי כהן: שולחים הודעה אישית לנישומים על הבקשה.
<תומר רוזנר: אלה שני דברים שונים.
<נועה בן אריה: זה גם וגם.
<מרדכי כהן: שקיפות.
<מרדכי כהן: אינטרנט הוא לכלל הציבור.
<מרדכי כהן: גברתי היושבת ראש, את הצבעת על נקודה אחת והצעת איזושהי פשרה.
מירי רגב: אומר היועץ המשפטי וגם שוקי מסביר שזה המצב היום.
<מרדכי כהן: לא, זה לא המצב הקיים ואני אסביר למה.
<מרדכי כהן: זה לא דצמבר אלא זה יולי ולכן זה לא המצב הקיים.
<מרדכי כהן: הדבר השני, הטענה לגבי חוק ההסדרים.
מירי רגב: אבל התאריכים לא מעניינים.
מירי רגב: העיקרון מעניין.
<מרדכי כהן: עכשיו אני הולך לעיקרון.
<מרדכי כהן: כשזה מתפרסם באינטרנט, זה לא לאותו אדם ספציפי וזה חידוש.
<מרדכי כהן: לכן זה לא המצב הקיים.
<מרדכי כהן: שאלת האם זה חידוש או לא, ואכן יש חידוש.
<מרדכי כהן: את ביקשת שקיפות.
<מרדכי כהן: את ביקשת שהערך של שקיפות לא ייפגע ואני חושב שמה שהצעת, ערך השקיפות נשמר כי בכל זאת זה מתפרסם לציבור.
יפעת קריב: אחרי שהצביעו על זה.
<מרדכי כהן: נכון, ועדיין זה ניתן להשפעה.
יפעת קריב: אני רוצה להעלות עוד נקודה.
יפעת קריב: לפני כמה דקות אמרת שבעצם מועצת העיר מחליטה - לגבי הטיוטה אני מסכימה עם נועה – ואז זה מגיע לציבור אבל אז הציבור, וזאת הנקודה החשובה, לא יכול כבר להתלונן ברשות המקומית אלא הוא יכול להתלונן רק בפני שר הפנים.
יפעת קריב: בואי ניקח ציבור מרשות מקומית שרוצה להתלונן על גובה הארנונה, הוא לא יכול לפנות לשר הפנים.
<נועה בן אריה: בטח שהוא יכול.
<נועה בן אריה: במשך חמישה חודשים הוא פונה.
יפעת קריב: אנשים באופן פרטי פונים לשר הפנים?
יפעת קריב: באמת.
<מרדכי כהן: זה מה שקורה בפועל.
יפעת קריב: אנחנו מחלישים את חברי מועצת העיר ואנחנו מחלישים את הציבור.
יפעת קריב: אנחנו לא מגינים על הציבור ואנחנו לא נותנים לו להתמודד עם הנושא של הארנונה.
יפעת קריב: אנחנו מחלישים את חברי מועצת העיר.
<נועה בן אריה: זה ממש לא נכון.
<נועה בן אריה: את מציגה עובדות לא נכונות.
יפעת קריב: מה לא נכון?
<נועה בן אריה: כל המסד העובדתי לא נכון.
<נועה בן אריה: כולו, מתחילתו ועד סופו, הוא לא נכון.
יפעת קריב: מתנצלת.
<נועה בן אריה: זה פשוט לא נכון עובדתית.
<נועה בן אריה: בקשה לאישור צו מסים כמו בקשה חריגה לאישור שרים, שתיהן בגדר בקשה שאושרה על ידי מליאת המועצה.
<נועה בן אריה: מרגע שאושרה הבקשה היא הופכת בהקבלה לחקיקה להצעת חוק.
<נועה בן אריה: ככזאת היא מפורסמת לידיעת הציבור וברגע שהיא מפורסמת לידיעת הציבור ומובאת לשרים כבקשה לאישור, כהצעת חוק, השרים דשים בה, עד היום עשרה חודשים ומהיום חמישה חודשים.
<נועה בן אריה: כשהם דשים ודנים בה, יכולים להעלות לרגל למשרד הפנים וכך בפועל קורה.
יפעת קריב: אימא חד הורית תעלה למשרד הפנים.
<מרדכי כהן: אני רוצה לשתף אתכם ולספר לכם מה קורה במציאות.
<נועה בן אריה: אני מנסה לשקף לך מציאות ואת מסרבת להאזין לה.
<נועה בן אריה: אני רוצה להסביר לך את המציאות מכיוון שאנחנו עוסקים בזה 15 שנים.
<מרדכי כהן: תרשו לי לספר לכם מה קורה במציאות.
<מרדכי כהן: כן, כולם פונים.
<מרדכי כהן: פונים נישומים פרטיים, ארגונים מייצגים וכולי.
<מרדכי כהן: ודאי שזה בדיוק מה שקורה.
<מרדכי כהן: הם פונים אלינו, אל משרד הפנים.
יפעת קריב: הפנייה צריכה להיות מקומית והשקיפות צריכה לבוא קודם.
<מרדכי כהן: זה מגיע.
<מרדכי כהן: הפניות האלה מגיעות גם לרשות וגם אלינו.
יפעת קריב: לא לכל האזרחים יש כוח לפנות למשרד ממשלתי.
<מרדכי כהן: את שאלת קודם כל מה קורה בפועל ואני מתאר לך מה קורה בפועל.
יפעת קריב: בפועל לא כל אזרחי מדינת ישראל פונה למשרד הפנים.
יפעת קריב: כל אזרח שמעלים לו את הארנונה, רוצה להתלונן על כך.
יפעת קריב: לא כל אזרח או בעל עסק קטן עכשיו פונה למשרד הפנים.
יפעת קריב: הדיון הזה צריך להתנהל ברשות המקומית אל מול חברי מועצת העיר שנבחרו לייצג את האזרחים ואת בעלי העסקים.
<נועה בן אריה: מציגים את זה לחברי המועצה שלהם קודם, עשרה ימים קודם.
<נועה בן אריה: הם נבחרי הציבור של התושבים ועשרה ימים קודם הם מקבלים את החומר הזה.
<נועה בן אריה: לכן הם נבחרי הציבור והם רואים את החומר הזה עשרה ימים קודם כי הם נבחרי ציבור.
יעקב אשר: לא מבקשים את זה לא על תקציב, לא על תב"ר, לא על שום דבר אלא רק על הדבר הזה.
<מרדכי כהן: הדיון כאן הוא רק על הטיוטה או על ההחלטה.
דוד צור: אתם בעד לבטל את סעיף 3?
יפעת קריב: סעיף 3 חשוב.
מירי רגב: בגדול הם בעד.
מירי רגב: השלטון המקומי מתנגד לזה.
מירי רגב: כל השלטון המקומי, ראשי הערים, חברי מועצות, מתנגדים לזה כי הם אומרים שזה מוקד ללחץ.
דוד צור: אם כך, בכל הצעת החוק הזאת אין שינוי.
מירי רגב: כל הצעת החוק הזאת לא נועדה לזה.
מירי רגב: זה טרמפ על הצעת החוק.
מירי רגב: הצעת החוק הזאת באה כדי לשנות מועדים.
מירי רגב: במקום שתודיע בדיעבד, אתה תודיע קודם.
דוד צור: אני רוצה לומר משהו בהתייחס לדבריה שנאמרים בלהט רב על ידי היועצת המשפטית של השלטון המקומי.
דוד צור: זאת לא שאלה של עובדות אלא זאת שאלה של תפיסת עולם.
דוד צור: איפה בעצם המשקל של האזרח להביע את עמדתו אם יש לו כזאת?
דוד צור: האם הוא צריך ללכת לשלטון המרכזי?
דוד צור: את אמרת לה שזאת עובדה אבל זאת עובדה במובן הזה שרוב הציבור אדיש לדברים האלה.
דוד צור: הרי בסוף גם אם יפרסמו באינטרנט וגם אם לא יפרסמו, זה לא חשוב לו.
דוד צור: רוב הציבור אדיש שלמה שמנחיתים עליו כל יום.
דוד צור: דווקא ההצעה הזאת היא הצעה יותר טובה כי היא משאירה את זה בחצר של מה שהוא מכיר.
דוד צור: הוא מכיר את חברי המועצה בהם הוא בחר ולכן הוא יכול גם להלין אם הולכים להעלות לו את תשלום הארנונה.
דוד צור: לכן אני אומר שההצעה בסעיף 3 כן יש בה הגיון כי היא משאירה את זה בחצר המקומית ולא זורקת אותו לשר הפנים שילך להתלונן בפניו וכי יש לו חמישה חודשים לדבר עם השר כדי שלא יעלו לו את הארנונה.
דוד צור: אני חושב שהסעיף הזה הוא סעיף טוב.
דוד צור: תשאירו את הסעיף הזה.
מירי רגב: שר הפנים מקבל את עמדת השלטון המקומי.
יפעת קריב: לדוגמה, כל התושבים של הוד השרון מתלוננים על עליית הארנונה האחרונה ובואו נראה אם שר הפנים יקבל את זה או לא יקבל את זה.
יפעת קריב: אני עוקבת אחרי זה באופן אישי.
יפעת קריב: נראה אם שר הפנים יקבל או לא.
<מרדכי כהן: בואו נראה.
<מרדכי כהן: אתם טענתם שאין חידוש אבל יש חידוש.
<מרדכי כהן: ייקח לנו תקופת זמן, שנה, שנתיים, ואם באמת יתברר שהזמן הזה שמתאפשר לציבור אחרי ההחלטה ואכן בפועל לא מתרחש אותו שינוי, נחזור לכאן ונדרש לחזור לנוסח המקורי לפרסם גם את הטיוטה.
יפעת קריב: נראה לך הגיוני ששר הפנים יענה לפניות ציבור של מאות אלפי אזרחים במדינת ישראל אחרי עליית הארנונה?
<מרדכי כהן: אני אומר לך שאת לא מודעת למה שקורה בפועל.
יפעת קריב: הוא אמר אדישים ואני אומרת פעילים.
יפעת קריב: אנחנו שני חברי כנסת משתי סיעות שונות וכל אחד עם העמדה שלו ועם סדר היום שלו.
מירי רגב: אני רוצה לשקול את העניין של שלוש השנים.
מירי רגב: את סעיף 3 נעשה כהוראת שעה.
<תומר רוזנר: סעיף 1 סעיף קטן (3).
מירי רגב: הוראת שעה לשנתיים.
מירי רגב: יפורסם אחרי המועצות ובשנתיים האלה נבחן את העניין.
מירי רגב: אם נראה שבאמת יש קושי לאזרחים להגיע לשר הפנים ושר הפנים לא נותן מענה, אנחנו נחזיר את זה כהוראת החוק עצמו.
<תומר רוזנר: ההוראה תחזור למקור.
מירי רגב: אני מקבלת את המלצת שר הפנים.
יפעת קריב: של מי הטיוטה?
יפעת קריב: הוועדה הוסיפה?
יפעת קריב: העמדה שלך נכונה יותר.
<תומר רוזנר: ההחלטה שאתם מציעים היא שבשנתיים האלה תהיה הוראת שעה של פרסום אחרי ואחרי השנתיים חוזרים לנוסח הזה?
מירי רגב: אחרי שנתיים זה יגיע לוועדת הפנים.
<תומר רוזנר: איך יגיע?
מירי רגב: אנחנו נקבע.
<תומר רוזנר: אם לא תדונו, זה יתבטל.
יפעת קריב: אם זה המצב הקיים היום, מה השינוי?
<מרדכי כהן: זה לא המצב שקיים היום.
מירי רגב: מרדכי אומר שזה לא המצב שקיים היום.
מירי רגב: אם אתם לא תבואו תוך שנתיים והשלטון המקומי לא ישכנע אותנו שזה אחרת, המצב חוזר להצעה הזאת.
<תומר רוזנר: אתם בעצם אומרים כרגע שהשינוי הזה בפסקה (3) ייכנס לתוקף בעוד שנתיים.
<קריאה: אבל צריך לתקן את סעיף 277.
<תומר רוזנר: כהוראת שעה נתקן את סעיף 277.
מירי רגב: בינתיים זאת תהיה הוראת שעה ואני כן מבקשת לכתוב שזה יפורסם מיד אחרי ההחלטה.
יפעת קריב: אבל זה מפורסם תוך כדי.
מירי רגב: אני מסבירה לך שהוא אומר לא.
יפעת קריב: מה לא מפורסם?
יפעת קריב: ישיבות המועצה שקופות, מתקיימות בשקיפות מלאה והפרוטוקול מתפרסם.
יפעת קריב: זה מפורסם אוטומטית.
יפעת קריב: ברגע שמועצת העיר התכנסה, שתי דקות אחר כך הפרוטוקול יוצא החוצה.
<מרדכי כהן: כשאת אומרת את זה.
<מרדכי כהן: את אומרת את זה בידיעה שאותם 257 רשויות, כולל אותן רשויות בפריפריה, זה אכן מה שקורה שם בפועל?
<מרדכי כהן: אני רוצה לחדש לך ולומר לא, לא קורה.
<תומר רוזנר: זה בניגוד לחוק.
<מרדכי כהן: לא, לא בניגוד לחוק.
<מרדכי כהן: זה לא מחויב.
יפעת קריב: לצורך הבהרה.
יפעת קריב: מה משרד הפנים מוכן להעמיד לטובת זה ש-257 רשויות מקומיות יפרסמו את זה?
יפעת קריב: מה יקרה אם לא יפרסמו ב-257 רשויות?
יפעת קריב: האם משרד הפנים מוכן לתקצב את זה?
מירי רגב: אם הם לא יפרסמו את זה, זה יחזור לחוק הזה.
יפעת קריב: באחריות משרד הפנים שזה יפורסם.
<מרדכי כהן: אני חוזר שוב ושוב על מה שאמרתי.
יפעת קריב: הוא מטיל את זה על השלטון המקומי שלא יכול לעמוד בזה.
<תומר רוזנר: הסיכום הוא שסעיף 1(3) ייכנס לתוקף בעוד שנתיים.
<תומר רוזנר: כהוראת שעה יתוקן או סעיף 277 לפקודת העיריות או סעיף 9 לחוק ההסדרים, כך שהפנייה לשרים תפורסם בתוך שבועיים ממועד קבלתה.
<תומר רוזנר: יכול להיות שהתיקון הזה יצטרך להיות ב-277 או בסעיף 9 לחוק ההסדרים כיוון שסעיף 277 מדבר על פרסום הנוסח הסופי ויתכן שהתיקון צריך להיות בחוק ההסדרים.
<תומר רוזנר: אני מבקש שהוועדה תיתן לנו את הסמכות לסכם עם הממשלה את המקום הנכון להתייחס לזה.
<אפרת כחלון: חוק ההסדרים מדבר על החריגים.
<אפרת כחלון: כאן המטרה של הסעיף הזה היא לדבר על צו הארנונה הכללי.
<אפרת כחלון: גם מישהו שלא מגיש בקשה, ידע מה קורה.
<אריאל צבי: חוק ההסדרים אומר בכל מקרה.
<אריאל צבי: הודעה על האישור תימסר לכל נישום ונישום.
מירי רגב: בשלב זה לשנתיים הראשונות זה יתפרסם באתר כמו שהשלטון המקומי ביקשו וסיכמו עם השר.
מירי רגב: אני מקבלת כאן את המלצת שר הפנים.
מירי רגב: בשנתיים האלה, אם נראה שהעבודה לא מתבצעת נכון, זה יחזור לנוסח המקורי וזה יתפרסם לפני.
דוד צור: השר מתנגד?
מירי רגב: כרגע הוא רוצה ללכת לפי המלצת השלטון המקומי.
דוד צור: לא כרגע.
דוד צור: באופן עקרוני.
מירי רגב: כרגע כן.
מירי רגב: כרגע הוא מקבל את המלצת השלטון המקומי.
<מרדכי כהן: יש כאן טענות כבדות ואי אפשר היה להתעלם מהן.
מירי רגב: טענות של השלטון המקומי.
מירי רגב: נבדוק אותן.
מירי רגב: שר הפנים שיש את האחריות הכוללת מבקש שנשקול את זה, לא אכפת לי להפוך את זה להוראת שעה.
<מרדכי כהן: גוף שמייצג את הרשויות בחן את זה ובדק את זה ובא עם טענות כבדות משקל.
מירי רגב: אני מעמידה את זה להצבעה.
מירי רגב: מי בעד הצעת החוק כפי שהוקראה עם התיקונים?
מירי רגב: נמנע – 2
דוד צור: אני נמנע.
יפעת קריב: גם אני.
מירי רגב: הצעת החוק אושרה.
מירי רגב: על סדר היום שינועי התוספת הראשונה לחוק לייעול האכיפה והפיקוח ברשויות המקומיות (הוראת שעה), התשע"א-2011.
מירי רגב: נמצא אתנו כאן מנכ"ל המשרד, ראש מטה השר לביטחון פנים, אנשי משטרה, אנשי המשרד לביטחון פנים, משרד הפנים.
מירי רגב: אנחנו דנו בסוגיה הזאת של השיטור העירוני במספר דיונים ואנחנו צריכים לקבל דיווח מסודר אבל נעשה זאת ביום בו נמצאים כל חברי הוועדה כך לחלק מחברי האופוזיציה יש הרבה מאוד שאלות לגבי אופן הביצוע של השיטור העירוני, אז נראה עד כמה השיטור העירוני הוכיח את עצמו, כמה הוא נמצא בישובים החלשים או בישובים החזקים ומה היכולת שלנו לחזק את אותם ישובים להם אין כסף לעשות את השיטור העירוני.
מירי רגב: כרגע אנחנו דנים בהוראת שעה.
מירי רגב: השר לביטחון פנים מבקש שהוועדה תאשר הוספה של 16 רשויות מקומיות לפיילוט של השיטור העירוני שתכף תציגו את העיריות האלה.
מירי רגב: הפיילוט התחיל לפני שלוש שנים ואנחנו הארכנו אותו בשנתיים, עד יוני 2015.
מירי רגב: בנובמבר הוספנו שמונה רשויות מקומיות.
מירי רגב: אם אני לא טועה, הייתה בעיה עם שפרעם.
מירי רגב: אישרנו את בקשת הצו להוציא את שפרעם ואחר כך החזרתם את שפרעם.
<יוחאי וג'ימה: נחזיר בפעם אחרת.
מירי רגב: תכף תסבירו לי מה קורה עם שפרעם.
מירי רגב: למה יש כאן כל כך הרבה צווים?
מירי רגב: שפרעם היא בנפרד?
<רותם פלג: תל אביב היא בנפרד כי הוסיפו אותה יותר מאוחר.
מירי רגב: למה שפרעם יצאה?
<רותם פלג: שפרעם יצאה משיקולים כלכליים.
<רותם פלג: היא טופלה על ידי חשב מלווה ולא יכלה להרים את זה.
<רותם פלג: היא פנתה אלינו בבקשה לדחות את הכניסה שלה ומכיוון שעמדנו כבר עם משאבים ביד, החלטנו שבשלב הזה אנחנו נוציא אותה ובמידה והרשות תוכל להיכנס חזרה אחרי הבחירות, נשקול חזרה את ההכנסה שלה ואכן היא נמצאת בתוספת הזאת וחוזרת חזרה לתכנית.
מירי רגב: תציגו את הנושא ואחר כך נשאל את השאלות.
מירי רגב: תציגו את הרשויות, כמה יש בסך הכול, מי הרשויות אותן אתם מוסיפים.
<רותם פלג: אנחנו מדברים על לדעתי תוספת שלישית לחוק הזה.
<רותם פלג: בשלב הזה אנחנו מבקשים בשנת 2014 להכניס 15 רשויות נוספות.
<רותם פלג: הרשויות הן: כפר סבא, יבנה, גדרה, צפת, ראש העין, אשדוד, פרדס חנה-כרכור, קריית אתא, עכו, אור יהודה, שפרעם, ערבה, נשר, הרצליה ואלעד.
<רותם פלג: יש לנו את תל אביב שנמצאת כתוספת.
<רותם פלג: מעלה אדומים היא בצו אלוף כך שהיא לא מגיעה לוועדה.
מירי רגב: חיפה כבר שם?
<רותם פלג: יש לנו שלוש רשויות או שלוש ערים שהתכנית הראשונית לא לקחה אותם בחשבון מבחינת ערים גדולות ולקחה רק את הערים הבינוניות.
<רותם פלג: יש לנו שלוש ערים כאלה שהן חיפה, תל אביב וירושלים.
<רותם פלג: כרגע אנחנו מכניסים אחת מהשלוש האלה כי יש סוג של פיילוט נוסף.
מירי רגב: למה דווקא תל אביב ולא ירושלים?
<רותם פלג: תל אביב נכנסת סביב הנושא כחלק מהטיפול במסתננים.
<רותם פלג: היא יוצאת במקום הראשון בין שלושת הערים מבחינת הקריטריונים הכלכליים או קריטריוני הפשיעה.
מירי רגב: תגיד קריטריונים כלכליים.
מירי רגב: אלה לא קריטריוני הפשיעה.
<רותם פלג: זה גם וגם.
מירי רגב: תכף נדבר על תל אביב ואז תאמרו לי אם זה הולך גם למסתננים.
<דני שחר: בעיקר למסתננים.
מירי רגב: בעיקר למסתננים בתל אביב?
מירי רגב: תציגו לי את תל אביב.
<רותם פלג: בתל אביב אנחנו כרגע עושים לתכנית כוללת לטיפול במסתננים עם תוספת של כ-150 שוטרים לרשות, שחלק מהשוטרים האלה מיועדים היום לשיטור למגזרים של דרום תל אביב, כולל המסתננים.
מירי רגב: הם ישהו שם?
מירי רגב: או שהתחנה תמשיך להיות סגורה.
<רותם פלג: מרביתם הגדול של השוטרים הולכים לתחנות האלה של דרום תל אביב.
<עידו בן יצחק: אולי להזכיר בכמה מלים מהו מערך השיטור העירוני.
<עידו בן יצחק: בעצם מדובר בפקחים של הרשויות המקומיות לצד השוטרים וניתנות להם סמכויות באזורים מסוימים שמוגדרים בחוק ואלה בעיקר אזורי בילוי ומסחר לפעול גם בנושא של עבירות אלימות.
<עידו בן יצחק: יש להם סמכויות לדרוש הזדהות, לעכב עד לבואו של שוטר.
<רותם פלג: זאת הסמכות המשמעותית ביותר שלהם, לעכב עד הגעת שוטר.
<יוחאי וג'ימה: גם חיפוש גופני.
<עידו בן יצחק: בעיקרון כל מקום שבו מוסיפים פקחים של השיטור העירוני, צריכים להוסיף גם שוטרים למשטרה.
מירי רגב: אני מבינה שיש איזה שהם פערים באילת ובטירה, פערי כוח אדם.
<רותם פלג: פערי איוש.
<רותם פלג: של הרשות המקומית בצד של גיוס הפקחים.
<רותם פלג: אנחנו פועלים מולם על מנת לסגור את הפערים האלה.
<רותם פלג: צריך לזכור שהיינו בתקופת בחירות.
מירי רגב: כמה ערים כאלה יש לנו?
<רותם פלג: שיש בהם פערים?
<רותם פלג: שתי רשויות.
מירי רגב: היחידות?
<רותם פלג: יש פערים חיכוכיים רגילים שמתפטר פקח, מתפטר שוטר.
<רותם פלג: דברים רגילים.
מירי רגב: מתי הפער הזה אמור להצטמצם?
<רותם פלג: בחודשים הקרובים.
מירי רגב: כדאי שזה יהיה לפני המושב הבא.
<רותם פלג: יש לנו אינטרס.
מירי רגב: אני לא אאשר יותר תוספת עד שאני לא אקבל תמונה מלאה על הפערים, עד שאני לא אקבל תמונה מלאה על היתרונות שיש לשיטור מקומי.
מירי רגב: יהיו כאן גם ראשי ערים וגם אתם ואנחנו הולכים לעשות כאן הצגה מסודרת לכלל הוועדה.
מירי רגב: אני לא מוסיפה יותר עד שאני לא אקבל תמונה מלאה לגבי כל סוגיית השיטור העירוני.
<רותם פלג: אנחנו מחויבים להעביר אחת לחצי שנה.
מירי רגב: אני רוצה דיווח חצי שנתי לוועדה בעל פה ולא בכתב.
<רותם פלג: אחת לחצי שנה אנחנו מעבירים דיווח בכתב.
<רותם פלג: תזמנו אותנו לדיון לדיווח ואנחנו נדווח.
<רותם פלג: אני חושב שבכל הדיונים עד היום הצגנו לא מעט נתונים גם בצד של ההצלחות.
<רותם פלג: נמצא כאן גם ראש רשות אחת שנמצאת בפרויקט ואני חושב שהוא יכול להעיד.
<אליהו שבירו: בשמחה אני אומר כמה מלים על הנושא.
<רותם פלג: על ההצלחה של זה.
<רותם פלג: אני חושב שהדבר הראשון שמדבר בעד עצמו הוא כמות הפניות שיש אלינו מהרשויות להיכנס וכל רשות שלא נכנסת, אנחנו רואים את המאבק שהיא מנהלת על מנת להיכנס.
<רותם פלג: אני מזכיר לכולם שתחילת הדרך לא הייתה פשוטה.
<רותם פלג: זה לא שהרשויות רצו כדי להיכנס לפרויקט.
מירי רגב: הרשויות הן גם רשויות חזקות אבל נדבר על זה עת תציגו את הנתונים.
מירי רגב: מרדכי, משרד הפנים.
<מרדכי כהן: כמובן שאנחנו רואים עין בעין עם המשרד לביטחון פנים את המיזם הזה וזה נעשה בתיאום אתנו ובהסכמה.
<מרדכי כהן: אני רוצה להעיר הערה אחת לקראת אותו דיון שיתקיים מכיוון שנעשה מאמץ לבנות את זה פעימות-פעימות על פי העשיריות ויש כאן איזושהי מגבלה תקציבית ידועה מכיוון שמדובר כאן בעומס על העיריות ושל שוטרים.
<מרדכי כהן: יש כאן מאמץ גדול משני הצדדים.
<מרדכי כהן: אני רוצה להסב את תשומת הלב לכך שיתכן מאוד שדווקא רשויות שנמצאות כרגע בסוף הרשימה כמו מעלות תרשיחא, בית שמש, נתיבות, אותה עשירייה חמישית, עלולות בעקבות אותה מגבלה – לא מהסיבה שכמובן ביטחון פנים לא מעוניין לסייע לרשויות האלה – למצוא את עצמן מחוץ לפיילוט החשוב הזה וצריך לראות ביחד איך גם אותן רשויות, בעיקר בפריפריה עם המורכבות והקשיים שיש ברשויות האלה, שלא יהיה מצב שהן לא ייהנו מהמיזם הזה.
מירי רגב: הן בעצם לא יכולות ליהנות מהמיזם רק בגלל הקריטריון הכלכלי.
<מרדכי כהן: יש איזושהי מגבלה.
<רותם פלג: מהפעימה הזאת ואילך, שינינו את החלטת הממשלה שבעצם דיברה על תמהיל של חמישים אחוזים שוטרים וחמישים אחוזים פקחים ויצרנו תמהיל שמקל על הרשויות החלשות, מפחית את מספר הפקחים ומגדיל את מספר השוטרים ברשויות חלשות ועושה הפוך ברשויות החזקות כמובן, כדי לשמור כל הזמן של חמישים אחוזים-חמישים אחוזים.
מירי רגב: כמה התמהיל לפריפריה?
<רותם פלג: עד שני שליש-שליש.
מירי רגב: שליש העיר ושני שליש אתם.
מירי רגב: באיזה ישובים זה יהיה שליש?
<רותם פלג: בישובים החלשים.
<רותם פלג: יש קריטריון מה הוא ישוב חלש, גם מבחינת דירוג הלמ"ס שלו וגם מצבה הפיננסי של הרשות.
<רותם פלג: לפי זה אנחנו קובעים את התמהיל.
מירי רגב: מי לא נכנס עכשיו בגלל התמהיל הזה?
<רותם פלג: עוד לא קרה לנו מצב שרשות לא נכנסה בגלל תמהיל.
מירי רגב: לא קרה?
<רותם פלג: עוד לא קרה לנו.
מירי רגב: מה קורה עם נתיבות?
<רותם פלג: נתיבות, לא שהיא לא נכנסה בגלל תמהיל.
מירי רגב: למה היא לא נכנסה?
<רותם פלג: יש רשימה מסודרת לפי קריטריונים.
<רותם פלג: הרשויות נכנסות לפי אותם קריטריונים.
<רותם פלג: בשנת 2014 היא לא נכנסת כי ברשימות היא נמצאת במקום אחר.
<רותם פלג: יש רשויות חלשות אחרות שנכנסות לפניה.
<עידו בן יצחק: ממה מורכבים הקריטריונים?
<רותם פלג: אם אתם רוצים, נציין לכם בדיוק ממה מורכבים הקריטריונים.
<רותם פלג: חלוקה לחלשות, תעדוף ושמירת מקומות גם לחלשות, גם לרשויות של מיעוטים וגם לרשויות חרדיות וכולן בסוף מתחרות על המשבצת הזאת של הרשויות החלשות בתוך התמהיל הזה.
<רותם פלג: אני מזכיר לכולם שאחד הקריטריונים שהצבנו לעצמנו, וגם דיברנו על זה כאן בוועדה, הוא שאנחנו שומרים על חמישים-חמישים.
<רותם פלג: אנחנו לא רוצים שיהיו יותר מדי פקחים בצד אחד שאף אחד לא יבוא ויאמר שאנחנו מפריטים את השירות הזה, וגם כדי שנוכל לתת לכמה שיותר רשויות.
<רותם פלג: לכן אנחנו שומרים על התמהיל.
<רותם פלג: אם מסתכלים על כל הרשויות שנכנסו, מבחינה אחוזית יש לנו הרבה רשויות חלשות שנמצאות בתוך התכנית.
<רותם פלג: לא מעט רשויות של פריפריה כבר נמצאות בתוך התכנית, ב-24 רשויות שכבר אושרו כאן בעבר כמו אילת, כרמיאל, דימונה, ערד, מגדל העמק, טירה, נצרת, עפולה, שפרעם, באר שבע, אשקלון, טבריה, קריית גת, בקעה אל גרביה ואלה לעומת רשויות חלשות שכבר נמצאות היום בתוך התכנית.
<רותם פלג: אני אומר שבקצה התכנית הזאת אנחנו רואים את כל הרשויות במדינת ישראל שעומדות בקריטריונים – לא הכלכליים אלא הקריטריונים האחרים – נמצאות בתוך התכנית הזאת.
<רותם פלג: זה ייקח עוד שנה, שנתיים, שלוש, אבל המטרה היא שכל הרשויות יהיו בתוך התכנית ולא יהיו רשויות שלא יכולות להיכנס בגלל סיבות כלכליות.
<רותם פלג: אנחנו גם יודעים בסוף לעשות את התפירה הייעודית לכל רשות.
<רותם פלג: אנחנו יודעים לבוא לרשות ולבנות אתה את התכנית כך שהיא תוכל לעמוד בה.
<רותם פלג: אני חושב שעשינו את זה בהצלחה עד היום ואני לא רואה סיבה שזה לא ימשיך גם הלאה.
<רותם פלג: אנחנו גם בודקים את עצמנו כל הזמן.
<רותם פלג: לקראת הפעימה הבאה, נעשה את בדק הבית שלנו.
מירי רגב: מתי הפעימה הבאה?
<רותם פלג: אנחנו נרצה להגיע בתחילת המושב הבא לאשר כדי שתהליך הכניסה יהיה כבר בתחילת 2015.
מירי רגב: אני כבר אומרת לך שבמושב הבא אל תבואו עם רשימות עד שלא יהיה כנס עם כל ראשי הערים.
מירי רגב: מרדכי, בתחילת המושב יהיה כנס של כל ראשי הערים שמשתתפים בפיילוט, כל ראשי הערים שלא משתתפים בפיילוט בעיקר מהפריפריה והערבים כי אני רוצה לשמוע למה הם לא משתתפים ואתם תעשו לי את העבודה ולא הם.
מירי רגב: אתם, משרד הפנים.
מירי רגב: לא המשטרה.
מירי רגב: האינטרס של המשטרה ברור לי אבל אני רוצה לדעת מה האינטרס של העיריות והיכן יש לי בעיות בתוך העיריות.
מירי רגב: לכן אני מבקשת שאתם תציגו לי.
<מרדכי כהן: אמרתי קודם שהדגש שלנו הוא אותם ישובים בפריפריה.
מירי רגב: הדגש הזה לא בא לידי ביטוי בשנה וחצי האחרונות.
<מרדכי כהן: הוא בא לגמרי לידי ביטוי.
מירי רגב: הוא בא לידי ביטוי בחלק מהמקומות.
מירי רגב: הייתי מצפה ששם זה יהיה יותר.
<אודי שלוי: היושבת ראש, את צודקת, אנחנו צריכים לעשות בדיקה כדי ללכת ליותר רשויות חלשות.
מירי רגב: אז תעשו בדיקה.
מירי רגב: אני יודעת שאני צודקת כי אחרת לא הייתי אומרת את זה.
<רותם פלג: יש לנו כאן לא מעט רשויות בפריפריה ואם מסתכלים על האחוזים, אנחנו נמצאים באחוזים מאוד מאוד גבוהים.
<רותם פלג: שנית, לגבי רשויות חלשות שלא נכנסו, אנחנו כל הזמן בודקים את הקריטריונים שלנו.
<רותם פלג: לקראת הפעימה הבאה שאמורה להיות ב-2015, נרצה להגיע אליה במושב הבא.
מירי רגב: תשתדל שזה לא יהיה ביום האחרון של המושב.
מירי רגב: אני כבר אומרת לך שאם זה יהיה ביום האחרון של המושב, אני לא אאשר לך את זה.
<רותם פלג: נשתדל להגיע.
מירי רגב: לא תשתדל.
מירי רגב: תגיע קודם.
<רותם פלג: נגיע קודם.
<רותם פלג: נרצה להגיע כבר במושב הבא כדי שבתחילת 2015 נוכל להכניס את הרשויות.
<רותם פלג: אנחנו נעשה את הבדיקה שלנו לגבי החלוקה בין פריפריה למרכז ונייצר את ההתאמות כך שעוד רשויות בפריפריה יוכלו להיכנס, בעיקר כאלה שיכולות לעמוד בזה.
<מרדכי כהן: הבדיקה היא משותפת, משרד הפנים והמשרד לביטחון פנים לקראת 2015.
מירי רגב: אני כבר אומרת לך שאתם תציגו ראשונים.
מירי רגב: לא המשטרה אלא אתם תציגו ראשונים.
מירי רגב: יגיעו כל ראשי הערים שיוזמנו על ידי משרד הפנים ועל ידי הוועדה, ערים בהן יש כבר את השיטור העירוני כדי שיציגו את הפערים, איפה הפערים, למה יש פערים, למה הם לא עומדים בזה או כן עומדים בזה, מה זה תורם להם או לא תורם להם וכולי.
מירי רגב: עד אז נראה גם את המסתננים בדרום תל אביב ונזמין גם את ועד השכונה של דרום תל אביב שכרגע יש לו ביקורת מאוד קשה על פעילות המשטרה.
<מרדכי כהן: זה פיילוט מיוחד.
מירי רגב: הפיילוט המיוחד מתחיל בדרום תל אביב ולכן אני מאשרת את הפיילוט הזה, כי אחרת לא הייתי מאשרת את תל אביב.
מירי רגב: אני מאשרת את הפיילוט רק בגלל שזה דרום תל אביב עם המסתננים.
מירי רגב: שם אני רוצה שזה יהיה בעיקר.
מירי רגב: לאותו דיון יגיעו גם מרשות ההגירה, יגיע ועד השכונה של דרום תל אביב והם יציגו היכן בשלושת החודשים האלה, מרגע שזה מאושר, זה מתקדם.
<רותם פלג: אנחנו נציג את ההתקדמות שלנו.
מירי רגב: הנושא של דרום תל אביב יוצג בנפרד בנושא המסתננים וכך גם לגבי יתר הערים.
מירי רגב: היכן שיש פערים, יוצגו הפערים.
מירי רגב: ניקח שלושה-ארבעה ראשי ערים שיציגו את זה וכמובן המשטרה תציג היכן היא רואה את היתרונות, את החסרונות ואז היא תאשר את הפעימה הבאה.
מירי רגב: רק אחרי הכנס הזה, נאשר להם את הפעימה השלישית.